04/04/2012 | Administración LocalMunicipal
Mugardos
Imposibilidade de practicar a notificación a Gestiones Constructivas del Noroeste, SL

Sendo devolta polo servizo de correos a notificación practicada a Gestiones Constructivas del Noroeste S. L. no último enderezo social coñecido, polo presente notifícaselle, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, a Resolución da Alcaldía núm.801/2011, de data 27.09.2011, que a continuación se transcribe: “RESOLUCIÓN DA ALCALDÍA Nº 801/2011.- Atendido o informe da arquitecta municipal de data 17 de xaneiro de 2011, en relación coa solicitude de aval bancario depositado para garantir as obras de urbanización correspondentes á licenza de obras (expte.158/2006), para construción de edificio de 36 vivendas en R/ Xesteira núm.27 – R/ Santa Lucía núm.2, referencia catastral: 0824014NJ6102S, concedida por acordo da Xunta de Goberno Local celebrada o día 19.01.2007, e permiso para o inicio das obras concedido pola Xunta de Goberno Local en sesión celebrada en data 19.11.2008; e do que resulta acreditado que trala visita de inspección o día 17.01.2011, comprobouse que: • “Debe retirar os postes eléctricos que están na zona urbanizada na rúa Xesteira e conducir o cableado por fachada” • “O pavimento da beirarrúa á rúa Xesteira está incompleto, faltan varias losetas. Na mesma beirarrúa semella previsto colocar dúas farolas de báculo, neste momento está á vista os pernos para a base e o tubo plástico para a conexión, polo que a instalación está sen rematar” • “O poste do que falan na solicitude situábase na rúa Santa Lucía e mencionábase por un problema de seguridade, detectado na visita para a devolución doutro aval (Resolución da Alcaldía núm.259/2010) Polo tanto, a urbanización NON ESTÁ EXECUTADA dacordo coa memoria de urbanización do proxecto básico visado polo COAG en data 24.08.2006 e modificacións visadas o 27.09.2006 e 04.10.2006, e proxecto de execución visado polo COAG en data 14.03.2007, redactados polos arquitectos D. Andrew Gelabert Estopiña e D. Reinhold Burgales Vidaller, que serviu de base para a concesión da licenza de obras. Atendido, así mesmo, o informe desfavorable da comisión informativa de urbanismo e industria de data 19.01.2011. Tendo en conta que concedido o trámite de audiencia ao interesado, este non ten formulado alegación ou reclamación ningunha, e tendo en conta, así mesmo, a proposta de resolución do concelleiro de urbanismo e industria de data 26.09.2011, pola presente RESOLVO: Primeiro.- Denegar a solicitude de D. PIERRE ISRAEL ALBERTO SAQUICARAY MEDVEDEV en representación de GESTIONES CONSTRUCTIVAS DEL NOROESTE S. L. (N. R. E.7.187/25.11.2010), de devolución de fianza depositada nas Arcas Municipais o día 10 de xaneiro de 2007, correspondente ao expediente de obras nº 158/2006 polos motivos arriba indicados. Segundo.- Notifíquese este acordo ao interesado cos recursos procedentes.” RECURSOS: Contra o presente acordo, definitivo en via administrativa, poderá vde. interpoñer potestativamente o recurso de reposición ante o mesmo órgano que o dictou no prazo dun mes, contado a partir do día seguinte ó da notificación, según establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderá impugnar directamente o acto que se lle notifica ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Asimesmo, poderá Vde. interpoñer calquera outro recurso que estime pertinente. Mugardos, 26 de marzo de 2012 O ALCALDE, Asdo) XOSÉ FERNÁNDEZ BARCIA